
IPCC rendszer alkalmazásának lehetőségei a KÖKA Kő- és Kavicsbányászati Kft. Komlói kőbányaüzemében

Az elmúlt években nemzetközi szinten rohamosan elkezdett terjedni az in-pit crushing and
conveying (továbbiakban IPCC) vagyis a termelési frontot követő törési és szállító technológia,
ami kiválthatja a hagyományos S&T rakodási-szállítási technológiát.

Bár nem kifejezetten kőbányászati alkalmazásra, inkább érc és szénbányák esetében a
kifejezetten a nagy szállítási távolságok leküzdésére fejlesztették, de a folyamatosan fejlődő
technológiák, a kibocsátáscsökkentés, jogszabályi változások hatására, akár a magyar
építőanyagbányák esetében is alkalmazható lehet.

Mivel a bányák jelentős része hosszú távon tervez és amennyiben nem akarnak jelentős
technológiai hátrányt szenvedni, akkor érdemes ezeket az alternatív megoldásokat is
megfontolni a hagyományos módszerek mellett.

A hazai kőbányák jelentős része mind termelés mind kiterjedés szempontjából kisméretűnek
számítanak, így elemzésemet egy, országosan kifejezetten nagynak számító kőbányára, a
KÖKA Kft. komlói bányaüzemére végeztem el.

Ez a tanulmány háromfajta előtörési módszert hasonlít össze tervezési, működtetési,
energetikai, termelékenységi, kibocsátási szempontok szerint.

A munkám egy hagyományos fix előtörés, egy félmobil és egy teljesen mobil IPCC rendszer
tervét mutatja be a megadott szempontok alapján taglalva mindegyik változat előnyeit és
hátrányait, illetve ajánlást ad, hogy különböző geometriai, kőzetminőségi faktorok alapján
melyik rendszer, milyen körülmények közt lehet használható sikeresen.

Külön kitér a tanulmány a teljesen elektromos meghajtású géppark lehetőségére,
karbonemisszió csökkentésére és az automatizáció („digitális bánya”) jelenlegi és jövőbeli
lehetőségeire



